TV7 Piiblikool
Ristiusk - tee, tõde ja elu
Tere tulemast TV7 Piiblikooli.
Matteuse ev. on Jeesuse sõnad:
"Te eksite, kuna ei tunne pühi kirju ega Jumala väge."
Vaevalt me tunneme küllaldaselt Piiblit, seega võib selle Piiblikooli
ajal kerkida asjad esile uuel viisil ja me õpime neid tundma.
Mille alusel TV7 Piiblikool tegutseb?
TV7 tegevdirektor Martti Ojares ja kooli direktor Tapani Talikainen,
tere tulemast rääkima, milles asi.
Martti Ojares, TV7 on õpetanud Piiblist, jutlustanud evangeeliumi.
Mida uut toob algav Piiblikool?
Oleme läbi viinud sihtgrupiuuringuid. Ennekõike soovitakse Piibliõpet.
See on peamine põhjus, miks vaadatakse kristlikku kanalit.
Kui vaatajad soovivad õpet, siis on parimaks viisiks piiblikool,
kus süstemaatiliselt käiakse Piibel läbi. See vastab vaatajate soovile.
Piiblikooli direktor Tapani Talikainen, maailmas on palju
erinevaid piiblikoole ja kursuseid. Mida uut toob käesolev piiblikool?
Teised piiblikoolid ütlevad, et nad uurivad Piiblit. Meil on teine
lähtepunkt: Piibel uurib meid. Me pole asjatundjad, vaid Issanda
Jeesuse tunnistajad. See on sisult ärkamisele suunav kristlik kool,
mis kutsub uskuma ja usku tugevdama. See on ka prohvetlik kool.
Siin on õpetajaid erinevatest kogudustest. -Jah. On suur Jumala ime, et me
saame nii eripalgelise õpetajas- konna abil läheneda Piiblile ja
seda erinevate kogemuste abil uurida. Oma usu läbi,
mida Piibel räägib ja kuidas see on elu mõjutanud.
TV7le lisaks on siin Missio Järvenpää, mis see on?
Missio Järvenpää on erinevate Järvenpää koguduste liikmete
kristlik ühendus. Jeesus palvetas ülempreesterlikus palves: "et nad
oleksid üks." See on vägi, mis paneb meid seda tööd tegema.
Järvenpääs tegutsev piiblikool jõuab nüüd televisiooni kaudu palju
rohkemate inimesteni. -Jah.
Martti Ojares, palun õnnista Tapani Talikainenit kooli direktorina ja
õpetajana, kuna täna on tema esimesena õpetamas. Tulge siia.
Tapani meie vahele. Armas Taevaisa, Püha Jumal, tänu Piibli eest.
Et oled andnud meile ilmutuse oma päästeplaanist. Oled andnud meile
Jeesuse Kristuse ja Tema kaudu lunastuse patust ja ligipääsu Isa juurde.
Issand, me õnnistame Tapani Talikaineni õpetajana ja kooli
direktorina. Õnnistame kõiki õpilasi ja kõiki tulevasi õpetajaid,
et Sinu Sõna kõlaks puhtana, et hinged pääseksid ja Jeesus Kristus
kirgastuks meie kõikide südametes. Issand, õnnista tänast õhtut ja
õpetust. Aamen. Tapani, palun!
Tänan. Rõõm on sind näha Taevas TV7 stuudios alustamas piiblikooli.
Oleme rõõmsad igaühe eest, kes osaleb TV või veebi kaudu.
Taevane Isa, õnnista kooli nii, et me kõik võiksime kasvada Jeesuse
Kristuse kui meie Isanda ja Lunastaja tundmises. Et Tema elu võiks
mõjutada meie elusid.
Vaatame, milline on meie piiblikooli eesmärk ja sisu.
Mida me usume ja palvetame, et mida Taevane Isa saab teha selle kooli
kaudu meie keskel.
Me ei ole hariduse andjad, vaid
me kõik Järvenpää ja TV7 inimesed oleme lähtepunktilt kristlased, kes
püüavad hoolimata väga erinevast koguduslikust taustast olla ühtsed.
Soovime olla Kristusekesksed, kuulutades Jeesuse kogu
usu ja elu keskmeks. Me usume, et Püha Vaim teeb tööd koguduse
keskel: kutsub, päästab, loob terviklikkuse, ühtsuse ja armastuse.
Märkisin üles mõned kesksed teemad ja vaatenurgad, millele me keskendume.
Püsime Piibliõpetuses. Alustame klassikalisest ristiusust: usume,
et Jumala Sõna-Piibel- on Püha Vaimu poolt sisendatud ja muutumatu,
ilmutades selliselt vastu võetuna meile Jumalat ja Tema head tahet
meie igaühe kohta. Me mõistame, et see sisaldab päästeevangeeliumi.
Me toetume apostellikule usutunnistusele, mis on kõigi koguduste ja kristlaste
usku kristalliseeriv dokument. Naaseme sellegi juurde hiljem.
Me näeme, et Vana ja Uus Testament koos on Jumala ühtne ilmutus, mida
ühendab Jeesus Messias. Jumal ilmutab Teda prohveteeringu kaudu Vanas
Testamendis ja Uus Testament räägib meile sellest, kuidas Ta tuli maailma,
löödi risti, maeti maha ja tõusis üles ja tuleb veelkord tagasi.
Me näeme Piiblis 2 Jumala plaani: üks on seotud Iisraeliga ja
teine paganakogudusega ehk meiega. Need kaks kulgevad paralleelselt.
Me tuleme selle teema juurdeb tagasi.
Pühas Vaimus me mõistame, et me elame lõpuajas. Piibel räägib palju
lõpuajast, mis on seotud Iisraeliga, aga ka kogudusega. Me tahame
vaadata neid Piibli prohveteeringuid, Jumala sõnumeid lõpuajast.
Need on teemad, mida luteri kirik üldiselt ei rõhuta.
Me oleme ühtsed kristlased ja tahame, et õpetuslikud erisused meid ei
lahutaks, vaid et Jeesus Kristus, Püha Vaim ja apostellik usutunnistus
meid ühendavad. Kogudus on väeta, kui selles on lahkhelisid.
Tugev aga siis, kui see armastuses ja tões Jumala Sõna alusel otsib
igaühele ja Soome rahvale sellist uut tulevikku, kus Jumal saab meid
parandada ja ühendada. On tähtis, et me oleme koos. Üksik puu ei põle,
aga kui meid on palju, siis me saame väeliseks.
Olgu sellised kesksed teeviidad meile aluseks sellele, mida
me siin piiblikoolis esile toome.
Me koguneme 16 korda. Ühel õhtul on 2 teemat. Kokku 32 teemat.
Meie meelest Pühal Vaimult saadud teemat, mis me läbi käime.
Me oleme kogu teema jaganud viieks osaks.
On tähtis, et me teame juuri.
Vaatame, mis on ristiusk ja mis on selle juureks, kust tärkab elu.
Puu kannab vilja vastavalt oma juurtele. Juured on tähtsad.
Jumalasuhe on individuaalsuhe. Armastussuhe. Me vaatame isikliku
usu ja selle rakendamisega seotud asju.
Pole kogudust ilma üksikisikuta. Pole usku ilma üksikisikuta.
Me vajame üksteist, kaasusklikke. Vaatame, mis on piibellik
kogudus ja kuidas see toimib ning kuidas me Jumala andidega teenime.
Viimaseks osaks on prohvetlikud ajamärgid. See sisaldab ka lõpuaegade
sündmuseid. See pole seotud päästega, vaid on vajalik teada igal usklikul,
kuna me ei saa olla pimeduses.
On suur Jumala arm, et siin piiblikoolis on nii palju õpetajaid.
Meie õpetajaskond koosneb luteri kiriku pastoritest, neist, kes on
seotud "Hengen uudistus kirkossa" ("Vaimu uuendus kirikus") teenistusega.
Meil on õpetajaid vabakogudustest ja ka ilmikõpetajaid. Ise olen ilmikõpetaja.
Saame usust kuulda erinevatest vaatenurkadest ja kogemustest.
Täna õhtune ja kooli esimene teema on "Ristiusk - tee, tõde ja elu".
Teema oleks võinud olla ka "Ristiusk- ainus tee, tõde ja elu".
Ainus tee, tõde ja elu.
Teame, et maailm on täis erinevaid usundeid ja levib tendents, mis tahab
neid usundeid üheks usuks sulatada. Et ristiusk kaoks teistesse usunditesse.
Numbreid vaadates selgub, et ristiusk moodustab 1/3 maailma uskudest.
See kasvab võimsalt Aafrikas, Lõuna-Ameerikas ja Aasias.
Levib karismaatiline nelipühiliikumine. Euroopa suured kirikud, nagu meiegi
rahvuskirik, on hääbumas. Ristiusu tähtsus on vähenemas.
Jumala tahe on tõsta esile uut elavat kristlust ja seda taotleb
ka käesolev piiblikool koos teiega.
Olla Tema tunnistajad siin maailmas.
"Ristiusu juured"
Rääkisin varem, et meil on tähtis teada oma juuri.
Millest tõuseb see usk, mida me esindame ja õpetame?
Olen ise kogenud, et Püha Vaim räägib mu südamesse: "Poeg, otsi
ja uuri muistseid teid. Juuri, millest see kõik, mis sul on
praegu siin kasutatav- armu kingitus- millest see tõuseb."
Ristiusk erineb teistest maailma usunditest 3 põhjusel.
Meenutame neid. Üheski teises usundis ei ole Isa.
Meil on Taevane Isa. Meil on isa- lapse suhe. Üheski pole isa.
Teine erinevus: üheski teises usundis pole armu.
Kõik rajanevad sellel, et inimene ise sooritab või kõlbab Jumalale.
Lõpptulemusena ei ole teada, kas sellest piisab.
Ja kui ma ületan piiri, siis mis minust saab?
Meile Jumal ütleb, et Jeesusest Kristusest piisab. Kui me Tema
vastu võtame ja Temas elame, siis sellest piisab. Temas on kõik.
Seda pole üheski teises usundis.
Ristiusk on ilmutususund. Jumal ise ilmutab Ennast ja Oma tahet.
Teistest otsitakse midagi seda leidmata.
Me võime öelda, et ristiusk on ainulaadne.
See on elu, mitte religioon.
Johannes kirjutab evang. (1:14): "Ja Sõna sai lihaks ja elas meie
keskel, ja me nägime tema kirkust nagu Isast Ainusündinu kirkust,
täis armu ja tõde." Sellist Jumalat me usume.
On tähtis mõista, et meie usul on juudi juured.
Prohvetid, usuisad, apostlid, Jeesus Kristus on ihu poolest juut.
See, mida Vana Testament õpetab, on väga tähtis Uue Testamendi kõrval.
Neid ei saa lahutada, vaid me näeme, et igas Vana Testamendi
raamatus leidub Messias Jeesus Kristus. Me leiame Ta sealt.
Kui me selle kaotame, siis me ei mõista õieti Jumala Sõna.
Me ei rõhuta õpetust, vaid seda, et kui me loeme Piiblit, siis leiame
sealt õpetust. Vaatame tarvilikke lähtekohti piiblikoolile.
Me eeldame, et Piibel on ainus õpetuse allikas ja juhend. Me ei pea
tähtsaks traditsioone, nagu seda õpetab katoliku kirik, et
traditsioonid on sama tähtsad kui Jumala Sõna. Meie jaoks on
Jumala Sõna üks ja ainus autoriteet, millele me tahame alistuda.
Meie jaoks on Jumala arm keskne asi, mida me kuulutame. Me teame,
et see arm pole tavaline arm, vaid see on isik Jeesus Kristus.
Jumala armu võetakse vastu usu kaudu Jeesusesse Kristusesse.
Me pole muidu armu all, kui ainult usus Jeesusesse Kristusesse.
Selles avaldub Jumala arm.
On väga tähtis mõista, et Jumala töö eesmärgiks on üksikisiku
sisemine päästmine, ehk sama ühenduse saavutamine, mille
patt kord rikkus. See on Jumala tõeline eesmärk.
Suurim armu kingitus, mille Jumal meile andis, on igavene elu Jeesuses.
Me oleme kutsutud elama Temaga osaduses. Ärge seda unustage!
Kui Jumal kutsub meid päästmisele, siis me justkui alustame teekonda.
Jumala tahe pole see, et me jääme alguspunkti, vaid et me kasvaksime
Tema tundmises. Selleks pole muud teed, kui Jumala Sõna lugemine,
palvetamine ja koguduse osaduses kasvamine.
Peetruse 1. kirjas on öeldud: "laske ka endid ehitada elavate
kividena vaimulikuks kojaks. Saage pühaks preesterkonnaks..."
Jumal asub meisse elama usu kaudu Pühas Vaimus.
Kristus elab meie sees usu kaudu. Kas pole imeline!
Jumal tegi eluaseme meisse Püha Vaimu kaudu, andes meile Püha Vaimu.
Elu Jeesuses Kristuses Püha Vaimu kaudu.
See on midagi suurt, imelist!
Ja mäletagem, kuna aeg on selline, mis püüab meie suunda muuta, et
me püsiksime õigel alusel, Jeesuses Kristuses. 1 Kr 3:11 ütleb:
"Jah, teist alust ei saa keegi rajada selle kõrvale, mis on
juba olemas-see on Jeesus Kristus."
Vaid Tema on tee Isa juurde, vaid Tema on päästetee, vaid Temas
on pattude andeksandmine, vaid Temas on Jumala arm,
vaid Temas on elu. Ülikülluslik elu, nagu Ta ise ütles Piiblis.
Mul on 3 kirjakohta, mida ma ise armastan, mis räägivad Jumala
Sõna tähtsusest ja väest. Sellest, kui tähtis on meile Piibel.
"Sinu sõna on mu jalale lambiks ja valguseks mu teerajal." (Ps 119:105)
See maailma on väga pime, me eksime ja komistame kergesti.
Me ei tea õiget suunda olukordades, vaid siis, kui uurime Jumala Sõna.
Sõna kaudu Ta valgustab meie teid ja elu.
Teine mulle tähtis kirjakoht on Hb 4:12.
"Sest Jumala sõna on elav ja tõhus..."
See on elav Sõna, elu sisaldav Sõna.
Armsad sõbrad, Sõna, mida me nuusutame, saame pähe - see
peab jõudma südamesse, et meile tuleks südameusk ja usaldus.
"Suu tunnistus ja südame usk" ütleb Jeesus, see päästab ja viib Taevateele.
Kolmas kirjakoht on Jh 6:63.
"Vaim on see, kes elustab, lihast ei ole mingit kasu. "
Me vajame Püha Vaimu. Me saame õpetuse Kolmainu Jumalast -
Isast, Pojast ja Pühast Vaimust. Siin võin öelda, et see piiblikool
jääb täiesti kasutuks, kui mulle ja teile ei ava Püha Vaim
Jumala Sõna. Ainult Tema saab selle teha elavaks. Meil on
hea palvetada siia tulles ja siin olla palvevaimus, et Tema
kirgastaks meile Jeesust Kristust.
Muidu on kõik tühine. Mõistuslik teadmine ei aita, see peab saama
südameusuks. Jumala teeb seda hea- meelega, kui me avame oma südame.
Tema ehitab sinna oma eluaseme.
"...Sõnad, mis ma teile olen rääkinud, on vaim ja elu."
On hea mõista, et me elame sellises maailmas, kus hea ja kuri,
õige ja vale vahel käib pidev võitlus. Piibel räägib meile
palju sellest, et me oleme võitluses, sõjatandril. Piibel õpetab meile palju
sellest, et vaimne maailm on suurem ja tõelisem kui meie füüsiline maailm.
Me teame Piiblist, et hingevaenlane Lucifer, Saatan, kurat, nagu
Piibel teda kutsub, juhtis mässu Jumala vastu ja suur hulk ingleid
liitusid temaga. Jumal heitis nad välja Jumala pühaduse keskelt
ja algas võitlus. See jätkub veel Jumala poolt määratud ajani.
See kajastub ka meie eludes kõiges halvas.
Ma olen rääkinud sellest, et meie lähim võitlusväli on oma minaga.
Meie loomulik inimene, mis elab Piibli järgi patu all, ei taha
alluda Jumala tahtele. Sellele on loomupärane vaen Jumala vastu.
Taas loob Püha Vaim ühtsuse Jumalaga.
Meil on pidev võitlus kõigis igapäeva valikutes: kas valime
Jumala tahte, või juhib meid vana langenud loomus. Kumb meid
juhib, kas Jumala Püha Vaim või meie oma mina.
Püha Vaim vajab materjali Jumala Sõnast meie juhtimiseks. Jeesus
ütles Tema kohta: "... Ta tuletab teile meelde kõik, mida mina
teile olen öelnud." (Jh 14:26).
Me leiame Piiblist seda, mida Jeesus on õpetanud.
Me peame mõistma, et usklikena me oleme selles võitluses.
Me ei saa ehmuda ja teekonda katkestada, vaid peame võitma
Jumala Sõna ja Püha Vaimu abil.
Ta on meile selle väe andnud.
Peetrus kirjutas sellest 1 Pt 5:8. "Olge kained, valvake! Teie
süüdistaja, kurat, käib ringi nagu möirgav lõvi, otsides, keda neelata."
Ta püüab meid panna loobuma Taeva- teest, loobuma osadusest Jeesusega.
Meelitab meid järgnema talle. Sellises võitluses oleme pidevalt.
Piibel õhutab meid kätte võtma kõik Jumala sõjavarustus.
Jumala sõjavarustuse kätte võtmine tähendab Jumala Sõna ja Jumala
tahte tundmist ja Püha Vaim saab elada meis, meid mõjutada.
Siit tuleb meie sõjavarustus.
Käesolev aeg püüab meid eksitada mitmel viisil.
Olen mõelnud, et kui usklikuna näeme siin maailmas asju, mis
on ilmselgelt Jumala tahte vastu, siis need asjad meid ei eksita.
Et küll me need ära tunneme. Olgugi, et vastuvoolu ujuda on raske.
Kõige kavalam on see töö, mida hingevaenlane
teeb koguduse sees.
Johannes kirjutas oma kirjades, et Antikristus - Kristuse vastane-
on juba maailmas. Koguduse keskel oli neid, kes olid loobunud
piibellikust usust ja järgisid muid õpetusi, mis ei olnud tõe sõnaga
kooskõlas. See oht on meil tänapäevalgi.
On väga tähtis, et õpiksime tundma Jumala Sõna, siis Jumala Sõna
valguses eristame tõe ja vale ning saame võtta selle, mis on
kooskõlas Jumala Sõnaga.
Piibel räägib palju tervest õpetusest. Saate ise kodus
veel neid kirjakohti lugeda.
Jeesus ütles Jh 7:17, "...küll ta tunneb õpetusest ära, kas see
on Jumalast või räägin ma iseenesest."
Siin on imeline Jumala tõotus, et kui me tahame avatud südamega
ilma omakasuta otsida Jumalat ja palume Tal ilmutada ennast ja
Sõna tõde, siis Ta seda teeb.
Siis pääseme südameusu puhkusse ja rahusse ning me võidame
erinevate eluolukordade võitluses.
Kirjast Roomlastele 6:17 "olete saanud südamest kuulekaks
sellele õpetusele, millesse teid on juhatatud,"
Me leiame Pauluse kirjadest Roomlastele ja Galaatlastele terve õpetuse.
Uurime neid ja püsime nendes, siis säilitame stabiilse aluse.
Samamoodi nagu apostlid võitlesid valeõpetuse vastu, nii ka meie
jõuame sellesse aega, kus peame pooldama õiget õpetust.
Meil inimestena on omadus segada mõistuslik arutelu Jumala Sõnaga.
Meile on nagu sisse kirjutatud: "Kas Jumal on tõesti nii öelnud?"
Lugesin peapiiskop Simojoki raamatut, kus ta ütleb hästi, et kui me
ei taha olla Jumala Sõna kuuljad, sellele kohanduda, siis hakkab
hingevaenlane meile Piiblit seletama. See oli targasti öeldud.
"Kas Jumal on tõesti nii öelnud?" "Kas tõde on tõesti selline?"
On hea, et meil on olemas tugev usutunnistus-apostellik usutunnistus.
Veel laiem on Nikaia usutunnistus ja kolmandaks Athanasiose usutunnistus.
Üldises apostellikus usutunnistuses on need kesksed asjad:
usk Kolmainu Jumalasse, Jeesusesse Kristusesse ja Püha Vaimu.
Kõik see, mis siin on öeldud, kuigi selle väärtust püütakse
tänapäeval vähendada. Uskugem seda, püsigem selles, võidelgem selle usu
eest, mis kõigile pühadele on antud. Aamen.
Piiblikooli esimese õhtu tund on kuuldud, nüüd on arutelu aeg.
Seda nii vaatajatel kodus, kui ka siin TV7 kohvikus.
Minuga on siin Hannu Aronen ja Mika Hirvi. Kuidas õhtu oli?
Päris hea. Hea Vaimu juhtimine. -Jah, tundus väga huvitav.
Tapani Talikainen rääkis kristlikust ühtsusest ja selle rikkumisest.
Samuti selle ehitamisest, kuhu me püüdleme. Rääkige, mis teie arust
võiks rikkuda ja mis võiks tugevdada ühtsust? Hannu.
Meil on palju erinevaid suundi, erinevaid kirikuid.
Esmalt katoliiklikud, siis protestantlikud, ja veel uuemad.
Neil kõigil on erinevad rõhuasetused.
See koguduste kaart on päris lai. Mika.
Olen sama meelt. Mulle tulevad samad asjad meelde. Inimesi
hämmastab kiriku sallivus negatiivsete asjade suhtes, kuid Piibel on siiski alus.
Tapani rääkis Piibli autoriteedist, pühadusest ja õpetuse vajalikkusest.
Kas õpetust on liiga vähe, et nii erinevaid arusaami tekib?
Võib-olla tuleneb see meie põhikooli süsteemist, Piiblist ei räägita üldse.
Aitäh Mika.
Kristlus pole võib-olla nii huvitav, kui muud usud, inimesed eksivad uskude merre.
Kas on äkki, nagu Tapani õpetas, radikaalne, provokatiivne väita, et
ainus tee Jumala juurde on Jeesus Kristus ja mitte see, et kõik usundid
leiavad tee Jumala juurde - kõik teed viivad kohale?
Piibel ja kristlus väidab, et Jeesus on ainus tee, tõde ja elu.
Jeesus on ainus tee, nagu sa ütlesid, kuid kõike muud reklaamitakse tugevalt.
Kõike muud on nii palju.
Kas pole nii, et praegusel ajal hinnatakse rohkem häid küsimusi ja mitte
selgeid vastuseid ja on raskem öelda, et Piiblis on lause,
millesse ma usun ja see on nii, vaid tuleb teiste arvamust austada?
Nii see on, humanism läheb liiga kaugele. Piibel on meie juhis,
kui me kõik elaksime Piibli järgi, poleks meil sõdu ega probleeme.
Igaüks usub millessegi,
Mida praegu inimesed usuvad? Mitmed ei usu Piiblit Jumala
ilmutusena, Jeesust Vabastajana, Jumalat Loojana. Mis jääb järele?
Usk varandusse...
Eneseusk. Paljudel on usk enesesse.
Enda staatusesse. Kuid ega see ei kesta kaua ja inimesed tunnistavad
seda ka ise. Kuid usklikeks saanud inimesed näevad Piiblit ühtemoodi.
Kas kristluse kuulutamises või reklaamimises ollakse liiga lodevad?
Üks probleem võib olla, et liialt püütakse moderniseerida,
ja tänapäevastada, eristada Vana ja Uut Testamenti.
Niimoodi võib võõranduda sellest, mida Piibel tegelikult õpetab.
Tapani Talikainen, tere tulemast meie vestlusse.
Sina saad läheneda õpetuse alusel.
Ütle, mil viisil me tänapäeval kuulutame usku ja Kristust?
Arvan, et meie aeg nõuab julgust erineda, olla ehtsad Jumala sulased,
kui elame usus Jeesusesse Kristusesse ja Püha Vaim saab meid kasutada.
Küll Ta siis meie elu kaudu ühel või teisel viisil annab tunnistust.
Me saame elada Jumala elu argipäevas.
Arutelu siin Taevas TV7 stuudios jätkub. Tänan Hannut ja Mikat,
te olite sarja esimesed arutlejad. Juttu jätkub ka kodudes.
See jätkub ka veebis. Sul on võimalus minna piiblikooli veebi-
leheküljele www.missiojarvenpaa.fi Avaldage arvamust.
Tapani, võta kokku tänase õhtu tähtsaimad asjad.
Ristiusk ei ole religioon, üks usund teiste maailma usundite hulgas,
vaid see on elu. Elu, mis tuleb usu kaudu Jeesusesse Kristusesse.
Jeesus Kristus on Piibli keskne isik. Tema ühendab Vana ja Uue
Testamendi Jumala ilmutuseks ja terviku omandamiseks.
Mida me õpime järgmisel korral?
Jätkame teemat ristiusu alustest. "Üks Jumal ja kolm isikut".
Sellest teemast räägib Reijo Telaranta.
Tänan kõiki. Jätkame vestlust mõlemal pool kaamerat.
Kohtume taas TV7 Piiblikoolis.
Tõlge: Merle Sibola